
«Къэбэрдей-Балъкъэр Республикэм и лъэпкъхэм я бзэхэм я IуэхукIэ» Къэбэрдей-Балъкъэр Республикэм и Законым зэхъуэкIыныгъэхэр хэлъхьэным и IуэхукIэ» Къэбэрдей-Балъкъэр Республикэм и Законым теухуауэ Къэбэрдей-Балъкъэр
Республикэм и Парламентым и
Унафэ
Къэбэрдей-Балъкъэр Республикэм и Парламентым унафэ ещI:
1. «Къэбэрдей-Балъкъэр Республикэм и лъэпкъхэм я бзэхэм я IуэхукIэ» Къэбэрдей-Балъкъэр Республикэм и Законым зэхъуэкIыныгъэхэр хэлъхьэным теухуауэ» Къэбэрдей-Балъкъэр Республикэм и Законыр къэщтэн.
2. Мы Законыр Къэбэрдей-Балъкъэр Республикэм и Iэтащхьэм хуегъэхьэн, Iэ тридзэн икIи хэIущIыIу ищIын папщIэ.
3. Мы Унафэм къару егъуэт Iэ щытрадза махуэм щегъэжьауэ.
Къэбэрдей-Балъкъэр Республикэм и
Парламентым и УнафэщI Чеченов Ануар
Налшык къалэ
2013 гъэм мэкъуауэгъуэм и 20-м
№1598-П-П
«Къэбэрдей-Балъкъэр Республикэм и лъэпкъхэм я бзэхэм я IуэхукIэ» Къэбэрдей-Балъкъэр Республикэм и Законым зэхъуэкIыныгъэхэр хэлъхьэным теухуауэ
Къэбэрдей-Балъкъэр
Республикэм и
Закон
Къэбэрдей-Балъкъэр Республикэм и Парламентым къищтащ 2013 гъэм мэкъуауэгъуэм и 20-м
«Къэбэрдей-Балъкъэр Республикэм и лъэпкъхэм я бзэхэм я IуэхукIэ» Къэбэрдей-Балъкъэр Республикэм и Закон №1-РЗ-уэ 1995 гъэм щIышылэм и 16-м къащтам (правовой информацэмкIэ официальнэ интернет-портал (www.pravo.gov.ru) и 3-1 статьям мыхэр щIыгъужауэ мыпхуэдэ зэхъуэкIыныгъэ хэлъхьэн:
«3-1 статья. Къэбэрдей-Балъкъэр Республикэм и лъэпкъхэм я бзэхэр хъумэнымкIэ икIи абыхэм зегъэужьынымкIэ шэсыпIэхэр
1. Къэбэрдей, балъкъэр лъэпкъхэр къызэтенэнымкIэ Iэмалу, дунейпсо бзэ щэнхабзэм и фIыгъуэу, апхуэдэу Къэбэрдей-Балъкъэр Республикэм и къэралыбзэу щыт адыгэбзэмрэ балъкъэрыбзэмрэ хъумэныр икIи абыхэм заужьыныр къызэригъэпэщын мурадкIэ, Къэбэрдей-Балъкъэр Республикэм и Правительствэм зэтреухуэ адыгэбзэмрэ балъкъэрыбзэмрэ хъумэным икIи абыхэм зегъэужьыным зэгъусэу елэжьыну эксперт-консультативнэ органхэр.
2. Къэдгъэлъэгъуа органхэм хагъэхьэ еджагъэшхуэхэр, адыгэбзэмрэ балъкъэрыбзэмкIэ IэщIагъэлIхэр, этнографхэр, Къэбэрдей-Балъкъэр Республикэм и къэрал властым и органхэм я лингвист IуэхущIапIэхэм я IэщIагъэлIхэр, Iуэхум хэзыщIыкI нэгъуэщI IэщIагъэлIхэр.
3. Мы статьям и япэ Iыхьэм къыщыгъэлъэгъуа органхэм я лэжьыгъэр зытетыну хабзэр Къэбэрдей-Балъкъэр Республикэм и Правительствэм еубзыху».
Къэбэрдей-Балъкъэр Республикэм и
Iэтащхьэ Къанокъуэ Арсен
Налшык къалэ
2013 гъэм бадзэуэгъуэм и 10-м
№54-РЗ
